Die agterdeur bly steeds oop vir Ierland of Skotland se rugbyspanne om die Sesnasies-reeks te wen, maar vir Wallis en Frankryk is dit neusie verby.
Die Franse, ondanks twee nederlae in die reeks, kan in Junie op hul toer na Suid-Afrika die Bokke se hoofpyne vererger. Scott Spedding en Noa Nakaitaci was baie gevaarlik op die aanval en die Franse se monsterskrum kan die Bokke baie probleme besorg.